cyanic-selkie/wikianc huggingface dataset:
Епилепсија
Лекување
Нивото на серум во АЕД (автоматизиран надворешен дефибирлатор - пренослив електронски уред кој автоматски ја дијагностицира потенцијаланата закана од срцев удар на вентрикуларната фибрилација и вентрикуларната тахикардија кај еден пациент; неговиот процес на лекување е наречен дефибрилација, тоа е електрична терапија која ја спречува аритмијата и му дозволува на срцето повторно да бие со правилен ритам) може да се провери за да се утврди усогласеноста на лековите, да се воочи ефектот од употребата на нови лекови или да се помогне при подобрувањето на одредени симптоми како нестабилност или несоница кои се сметаат како пропратен ефект од лековите или се кои се должат на различни причинители.
Операција
Операција може да се врши кај луѓе со фокални напади кои не реагираат на лекување. Целта на ваквите операции е да извршат целосна контрола врз епилептичките напади, но сепак можно е пациентите да имаат повторна потреба да конзумираат антиконвулзивни лекарства.
Проценката за операција се прави за да се лоцира фокусот на епилепсијата (местото на епилептичката абнормалност) и да се одлучи дали ресективна операција ќе има влијание врз нормалното функционирање на мозокот. Во испитувањето најчесто влегуваат и невролошко испробување, рутинско ЕЕГ, видео мониторинг, невропсихолошко испробување и невроскенирање како МРИ, фотонска емисија со компјутерска томографија, томографија со емисија на позитрони. Некои центри за епилепсија прават тест со интракаротиден натриум (или т.н. Вада тест) и магнетна енцефалографија како дополнителни тестови.
За некои видови на епилепсија потребно е подолго време да се врши скенирање со ЕЕГ со користење на интракранијални електроди доколку неинвазивното испробување било неадекватно (без вментување на инструменти во организмот) за да се определи епилептичкиот фокус или да се оддели местото кое ќе биде подложно на операција од нормалното мозочно ткиво и неговото функционирање. Мозочното пресликување со техниката на картикална електросимулација или електрокарпикографија е процес кој се користи при инвазивните испробувања кај некои пациенти.
Најчести видови на операција се ресекции на болести како тумор или артериовенозни неправилности кои за време на лекувањето на главните заболени места резултираат со контрола не епилептичките напади предизвикани од овие болести.
Другите болести се поделикатни, посуптилни и се пропратени со епилепсија како главен или единствен симптом. Најчест вид на неизлечлива епилепсија кај овие нарушувања кај возрасните е епилепсијата на слепоочната лобула со склероза на хипокампусот и најчест вид на операција е лобектолија на слепоочниот дел од мозокот или остсранување на предниот дел од слепоочната лобула, како и отстранување на амигдалата и хипокампусот. Некои неврохирурзи препорачуваат селективна амигдало-хипокампектомија поради можните придобивки од постоператвна меморија или зборување. Операцијата на слепоочниот дел е делотворно трајна и се намалуваат трошоците за лекови. И покрај ефикасноста од операцијата, некои пациенти одлучуваат да не подлегнат на операција за отстрнување на амигдалата или хипокампусот бидејќи се плашат или не се сигурни во ваквиот вид операцијата на мозокот.
Привремената операција која само ги ублажува болките се врши со намера да се намали честотата или траењето на нападите. Примери за тоа се калосотомијата или комисаротомијата кои ги спречуваат нападите од генерализирање (проширување и опфаќање на целиот мозок), што предизвикува губење на свеста. Оваа операција спречува повреда на личноста при паѓање. Истата се изведува кога нападите не може да се контролираат на друг начин. Повеќекратни пресечувања на меката мозочна обвивка може да се изведат за да се намалат нападите во пределот на кората на мозкот кога центарот на епилептичкиот напад се наоѓа во близина на некои важни функционални предели на кората. Ресективната операција може да се смета за палиатвина ако се изведе со очекување дека ќе се намалат но не и целосно елиминираат нападите.
Хемисферектомијата вклучува отстранување на сите функционалните неправилности или пак само на оние во една половина на мозокот. Се изведува кај луѓе кои страдаат од најлошите видови епилепсија, како што е Расмусен синдромот. Ако операцијата се изведува кај многу млади пациенти (од 2 до 5 години) останатиот дел од полутопката може да стекне некои основни моторни контроли на истата страна од тело; кај повозрасните пациенти, можно е да се парализира една страна од телото спротивно од онаа страна што била парализирана. Токму поради овие но и други придружни ефекти, хемисферектомијата се врши врз пациенти кои веќе не им преостанува ништо друго што би можело да ги излечи.
Друго
Кетогената диета (високомасна, со малку јаглехидрати) најпрво била испробана во 1920 година но почнала се помалку да се употребува откако антиконвулзантите почнале позитивно да дејствуваат. Во 1990 година, повторно почнала да се употребува како посебен начин на исхрана за подобрување на состојбата. Се применува при лечење на деца со сериозна, медицински "тврдоглава" епилепсија и New York Times објави дека примената на диетата се врши врз основа на внимателно извршени испитувања кои откриле дека истата ги намалува нападите помеѓу епилептичарите отпорни на лекови од 50% на 38% и од 90% на 7% кај пациентите. Методите на антиконвулзивно лекување со електрични стимулации се одобрени и за лекување и за истражувачки потреби. Нов начин на лекување кој е одобрено во моментов е вагусна нервна стимулација.
Вагусна нервна стимулација (американски производител Cyberonics) се состои од компјутеризирана електрична направа која според големината, формата и местото на имплантирање е слично со срцевиот пејсмејкер кој се поврзува со вагусниот нерв во вратот. Направата го стимулира вагусниот нерв да функционира. Беше постигната ефикасност кај пациенти со епилепсија чија локација е позната, постигнувајки 50% од пациентите да почувствуваат 50% подобрување на стапката на напади. Во некои сличаи се покажале слични ефекти кај некои генерализирани епилепсии, како што е синдромот Ленкос-Гасто. Иако не се постигнува истиот резултат како со операција сепак претставува разумна алтернатива кога пациентот одбива да продолжи со препорачаното инвазивно надгледување, кога со предоперационото испитување нема да може да се открие локацијата на епилептичниот фокус или истото нема да може да се постигне поради повеќебројни фокуси.
Чувствителниот невростимулирачки систем (американски производител Neurospace) се состои од компјутеризирана електрична направа вградена во мозокот со електроди ипмланирани во претпоставениот центар на епилепсијата во мозокот. Мозочните електроди испраќаат ЕЕГ до направата која содржи софтвер за откривање на нападите. Кога ќе се постигнат одредени критериуми за напад на ЕЕГ, направата испушта мали елетрични напојувања до останатите електроди кои се наоѓаат во близина на епилептичниот центар и го прекинуваат нападот. Сепак, чувствителниот невростилулирачки систем сè уште треба да помине неколку тестови за да се одобри.
Длабоката мозочна стимулација (американски производител Medtronic) е составена од компјутерска електричната направа која се вградува во градите на сличен начин како и кај вагусната нервна стимулација но се пренесува електрична стимулација до длабоките мозочни структури преку електроди вградени длабоко во мозокот. При епилептични напади, целта на електродата е надворешното јадро на таламусот. Ефикасноста на длабоката мозочна стимулација уште се истражува.
При операција која не вклучува вметнување на инструменти во организмот се користи гама нож или други направи кои се користат при радиотерапија. Овој вид на операција се истражува дали би можела да стане замена на традиционалната отворена операција кај пациенти кои инаку би се одлчиле за надворешна лобектомија на слепоочниот дел.
Терапија на воздржаност се состои од минимизирање или отстранување на предизвикувачите на епилепсија кај пациенти чии напади се особено чувствителни на избрзани напади.
Систем за предупредување со помош на кучиња – нападот реагира на куче, кој е трениран да повика помош или да овозможи лична безбедност кога некој доживува напад. Кај некои луѓе едноставно не може да се примени овој начин на лекување и не сите кучиња може да се тренираат на тој начин. Многу ретко, кај едно куче може да развие можност за насетување на напад пред тој да се случи.
Епидемиологија
Епилепсијата е една од најчестите сериозни невролошки нарушувања. Генетски, когнитивни и развојни состојби се поврзани со помлади пациенти; тумори се покарактеристични за 40 годишните; повреда на главата и инфекции на централниот нервен систем може да се појави на која било возраст. Распространетоста на активната епилепсија варира од 5 до 10 луѓе на 1.000. До 5% од луѓето доживуваат напади кои не се пропратени со висока температура во некои делови од животот; Распространетоста кај пациенти кои доживотно боледуваат од епилепсија е релативно висока бидејќи повеќето пациенти или престануваат да доживуваат напади или (многу ретко) умираат како нивен резултат. Годишната стапка на зачестеност на заболени од епилепсија е 40-70 на 100.000 луѓе во индустријализираните земји и 100-190 на 100.000 во посиромашните земји; луѓето кои имаат поголеми социо-економски проблеми се најмногу изложени на ризик. Во индустријализираните земји стапката на зачестеност се намалила кај децата но се покачила кај повозрасните за време од 3 декади пред 2003 година, од причини кои не можат да се разберат.
Некои одредени болести се појавуваат во повисоки од очекуваните стапки кај епилептичарите и ризикот од овие појави многу често варираат со синдромот на епилеписја. Во овие болести спаѓаат депресија и вознемиреност, мигрена и друг вид на главоболка, стерилност и ниско сексулано либидо. Недостиг на внимание/хиперактивно нарушување влијаат 3 до 5 пати повеќе кај деца со епилепсија отколку деца без никакви заболувања. Епилепсијата е распространета како придружна болест во аутизмот.
Историја
Една глава од Вавилонска книга по медицина која датира од пред 2000 г.п.н.е. и која се состои од 40 плочи, зборува за различи видови на напади кои се познати денес и ја нагласува натприродната сила на епилепсијата.
Во повеќето култури, епилептичарите се жигосувале/јавно осудувале, биле одбегнувани и дури затворани; во Салпетриер, родното место на модерната неврологија, Жан-Мартин Шарко, ги споредувал епилептичарите со ментално ретардираните, тие со хроничен сифилис и со криминално-лудите. Во Танзанија, до ден денес, како и во други делови на Африка, епилепсијата е поврзана со поседувања од зли духови, вештерство или труење и се верува дека тие луѓе може да бидат заразни. Во Стар Рим, епилепсијата била позната под името morbus comitialis (болест на салата од парламентот) и се верувало дека е клетва од боговите.
Виолетов ден
Виолетов ден е настан организиран за да се подигне свеста за епилепсијата. Оваа традиција започнала во 2008 година, кога сите луѓе облекуваат виолетова облека на 26 март.
Законска инволвираност
Многу надлежности забрануваат одредени активности за епилептичарите. Активности кои најчесто се забрануваат се управување на возила и машини или други активности за кои е потребно многу внимание. Сепак постојат исклучоци за оние кои можат да докажат дека може да ја контролираат болеста. Оние малку чии напади не предизвикуваат губење на свеста, имаат долготрајни предепилиптични напади на кои им претходи губење на свеста или чии напади се појавуваат само за време на спиење може да бидат ослободени од ограничувањата во зависност од локалните закони. Постои дебата во биоетиката за тоа кој треба да го носи товарот за тоа дека епилептичарите да не возат автомобили или да управуваат авион.
Автомобили
Во САД, епилептичарите може да возат ако ги контролираат нападите со посебен третман и ги задоволуваат потребите за управување на моторно возило во нивната држава. Потребно е помеѓу три месеци до една година, една личност да не доживува напади. Поголемиот дел од 50те држави во САД ги обврзуваат пациентите да ја пријавуваат здравствена состојба до надлежните за да им се одземат привилегиите каде што е потребно. Помал дел од државите бараат извештај од матичниот лекар на пациентот. Откако ќе се направи извештај, бирото кое издало возачка дозвола на пациентот, одговара дали ќе ја одземе или ограничи возачката дозвола.
Во Велика Британија, пациентите се одговорни да ја известат агенцијата за издавање возачки дозволи дали се епилептични. Правилата на агенцијата се доста сложени, но во целост, оние кои продолжуваат да доживуваат напади или кои 6 месеци го менуваат начинот на лекување може да им ја одземат возачката. Една личност мора да не доживее напад 1 година (или да доживува напад при спиење 3 години или повеќе) пред да аплицира за возачка дозвола. Лекар кој е свесен дека пациентот со епилпсија која не се контролира, продолжува да вози, има должност да го прекрши правото на доверливост помеѓу пациентот и докторот и да ја извести агенцијата. Лекарот треба да го советува пациентот за тоа дека ја известил агенцијата и причината зошто пациентот не го направил тоа, го обврзало да реагира.
Воздухопловство
Во многу земји, луѓето со каква било историја на епилепсија не се квалификуваат за медицински сертификати кои се потребни за сите типови на пилотски дозволи. Во САД, според правилата на Федералната управа за авијација, се дисквалификуваат апликантите за медицински сертификат со историја на епилепсија, иако последната одлука ја имаат главниот штаб на федералната управа за авијација и понекогаш се прават ретки исклучоци за луѓето кои имале изолиран напад или два во детството и повеќе не се појавиле поради земање на лекови.
Во Велика Британија пониска класа на пилотски дозволи ги има истите барања како и агенцијата за управувања на моторни возила, па епилетичарите кои 1 година не доживеале напад, со одредени исклучоци, може да летаат само во границите на земјата.
Познати случаи
На многу важни личности од минатото и денес, им било дијагностицирано епилепсија. Во многу случаи, епилепсијата игра улога во нивните достигнувања; за некои има одиграно целосна улога во нивата слава. Дијагнози на епилепсија од минатото не секогаш се точни; постои контроверзност за она што се смета за прифатлив доказ што ги поткрепува овие дијагнози.
Кај други животни
Епилепсијата се појавува кај голем број животни, вклучувајќи ги и кучињата и мачките и претставува најголемо мозочно нарушување кај кучињата.
Извор
Портал за мозокот
Мескирх
Местото е седиште на некогашните грофови од Цимерн, познати по „Цимернови летописи“ (1559–1566) на грофот Фробен Кристоф.
Општината ги опфаќа следниве села и помали места:
Значајни личности
Мескирх е родно место на следниве познати личности:
Изанами
Во јапонската митологија, Изанами но микото (伊弉冉尊/伊邪那美命, што значи „таа што поканува“) е божица на создавањето и на смртта, како и поранешна сопруга на богот Изанаги-но-микото. Таа се нарекува и Изанами но ками.
Божица на создавањето
Првите богови Кунитокотачи и Аменоминакануши повикале две божествени суштества, мажот Изанаги и жената Изанами и ги назначиле за создавање на првата земја. За да им помогнат во ова, на Изанаги и Изанами им било дадено копје украсено со накит, наречено Аменонухоко (небесно копје). Боговите потоа отишле на мостот помеѓу небото и земјата, Аме-но-укихаши („лебдечки мост на небото“) и со копјето го создале морето. Кога паднале капки солена вода од копјето, се создал Оногорошима (остров). Тие се спуштиле од небесниот мост и го направиле својот дом на островот.
Ги ставиле децата во брод и ги поставиле на морето, а потоа ги замолиле другите богови за одговор - што сториле погрешно. Им било кажано дека машкото божество требало да прозбори прво, со поздрав, за време на церемонијата на брак. Така, Изанаги и Изанами повторно го обиколиле столбот, овој пат Изанаги зборувал прв кога се сретнале и нивниот брак конечно бил успешен.
Од нивната унија биле родени на Оојашима, или "големите осум острови" на Јапонскиот синџир:
Тие родиле уште шест острови и многу богови. Изанами починала раѓајќи го детето Кагу-цучи (олицетворение на оган) или Хо-Мусуби (предизвикувач на пожар). Потоа била погребана на планината. Хиба, на границата на старите провинции Изумо и Хооки, во близина на денешна Јасуги од префектурата Шимане. Изанаги бил толку лут од смртта на неговата сопруга што го убил новороденото дете и на тој начин создавајќи десетици богови.
Во Коџики
Коџики зборува за смртта на Изанами и нејзиниот гроб, кој се наоѓал на границата меѓу земјата Изумо и Хооки. Тоа подразбира дека Изанами ја пренела својата душа на животно и на човек пред нејзината смрт, но не наведува дали Изанами имала инкарнации.
Смртта и подземјето
Изанаги-но-Микото се жалел за смртта на Изанами-но-Микото и презел патување до Јоми („сенишната земја на мртвите“). Тој ја побарал Изанами-но-Микото и ја нашол. Отпрвин, Изанаги-но-Микото не можел да ја види бидејќи сенките го криеле својот изглед. Тој ја замолил да се врати со него. Изанами-но-Микото го известила Изанаги-не-Микото дека е предоцна. Таа веќе јадела храна од подземниот свет и со тоа била едно со земјата на мртвите. Таа веќе не можела да се врати меѓу живите, но ќе се обидела да побара дозвола да замине.
Веста го шокирала Изанаги-но-Микото, но тој одбил да ја остави во Јоми. Додека Изанами-но-Микото спиела, тој го зел чешелот што му ја држел долгата коса и ја запалил како факел. Под ненадејно светло, тој ја видел ужасната форма на некогаш убавата и добра Изанами-но-Микото. Таа сега била гнила форма на месо со црви и одвратни суштества што шетале по нејзиното разурнато тело.
Плачејќи гласно, Изанаги-но-Микото веќе не можел да го контролира својот страв и почнал да бега, со намера да се врати кај живите и да ја напушти својата почината жена. Изанами-но-Микото се разбудила, викајќи огорчено и трчала по него. Таа исто така ги испратила Јакуса-но-иказучи-но-ками (Раиџин) и шикоме (жени вештерки) да го ловат Изанаги-но-Микото и да го вратат во Јоми.
Изанаги-но-Микото излетал од влезот и турнал карпа во устата на Јомоцухирасака (黄泉津平坂; пештера што била влез на Јоми) за да создаде поделба помеѓу светот на живите и светот на мртвите, како и одвојување на Изанаги од Изанами.
За Изанаги се вели дека извршил ритуално чистење, хараи, откако бил сведок на распаѓачкото тело на неговата сопруга. Ова е традиционално објаснување за ритуалите на прочистување што честопати се вршат во Шинто светилиштата, каде што посетителите на храмовите се мијат со вода пред да влезат во светиот простор. Додека се капел, Изанаги ги родил божицата на сонцето, Аматерасу, од левото око, божеството на Месечината, Цукујоми, од десното око и богот на бурата Сусаноо од носот.
Во Нихоншоки
Иако е слична во многу аспекти, верзијата на приказната за Изанаги и Изанами во „Нихоншоки“ се разликува од верзијата „Коџики“ по тоа што Изанаги не слегува во подземниот свет (Јоми), наместо тоа, тој живее постојано на островот Аваџи во храм. Дополнително, во Нихоншоки, за трите богови Аматерасу, Цукујоми и Сусаноо се вели дека ги создале обајцата, Изанаги и Изанами, наместо само Изанаги.
Жените во средниот век
Жените во средниот век имале голем број на различни општествени улоги. Жените во средниот век, периодот на европската историја од околу 5 век до 15 век, ја имале улогата на жена, мајка, селанка, занаетчија и калуѓерка, како и некои важни водачки улоги, како таа на игуманија или кралица.
Раниот среден век (476-1000) и Високиот среден век (1100-1300)
Римокатоличката црква имаше главно обединувачко, културно влијание на средниот век. Историски гледано во Католичката и другите древни цркви, улогата на владиката, како и свештеникот, беше ограничена на мажите. Исто така беше забранета ординацијата на диакониса.
Со формирањето на христијанското монаштво, други улоги во рамките на Црквата станале достапни за жените. Од 5 век наваму, христијанските манастири нудиле можност за некои жени да избегаат од бракот и воспитувањето на дете, да се стекнат со писменост и учење, и да имаат поактивна религиозна улога.
Игуманиите можеле да станат важни личности, често владеејќи над манастири на мажи и жени, и имајќи значајни имоти и моќ.
Акушерството се практикуваше неформално, но постепено стана специјализирана окупација во доцниот среден век. Жените често починувале при породување. Животниот век на жените се зголеми во текот на високиот среден век, како резултат на подобрената исхрана.
Женските занаетчии во некои градови, како и нивните машки еквиваленти, се организирале во еснафи.
Доцниот среден век (1300-1500)
Во доцниот среден век жените како Света Катерина Сиенска и Света Тереза Авилска одиграле значајна улога во развојот на теолошките идеи и дискусијата во рамките на црквата. Мистичната Јулијана Норвичска, исто така, беше значајна во Англија.
Кристина Пизанска беше позната средновековна писателка за женските прашања. Нејзината Книгата на Градот на Дамите ја нападна мизогинијата, додека Богатството на Градот на Дамите артикулирала идеал за жените од сите сфери на животот, од принцезата сè до сопругата на селанец.
Од последниот век на средновековието па натаму, ограничувања почнале да се ставаат за работата на жените и еснафите станале само машки. Женските права на сопственост, исто така, почнале да се кратат во текот на овој период.
Разликата меѓу Западна и Источна Европа
Статусот на жените се разликувал според регионот. Во Западна Европа, подоцнежниот брак и повисоките стапки на дефинитивен целибат помогнале да се ограничи патријархатот. Црквата забранувала брак додека невестата не се согласила. Брак со адолесценти не била норма во Англија.
Во Источна Европа сепак, традицијата на ран и универзален брак (обично со невестата на возраст од 12-15 години, кога менархата се случувала во просек на 14), како и традиционалните словенски патрилокални обичаи довеле до многу поинфериорен статус на жените во сите нивоа на општеството.
Емзело
Емзело — село и поранешна општина во округот Мансфелд-Зидхарц, во Саксонија-Анхалт, Германија. Од 1 јануари 2010, е дел од градот Алштет.
Coyote Ugly
Coyote Ugly е романтична комедија/драма од 2000 година, заснована на вистинскиот салон Coyote Ugly, кој се наоѓа во градот Њујорк. Главните улоги во филмот ги играат Пајпер Перабо и Адам Гарсија. Тој е во режија на Дејвид Мекнали, продуциран од Џери Брукхајмер и Чад Оман и напишан од Џина Вендкос.
Содржина
Вајолет Сенфорд (Пајпер Перабо) ги напушта својот роден град Јужен Ембој, во Њу Џерси, нејзиниот татко Бил (Џон Гудмен) и нејзината најдобра пријателка Глорија (Мелани Лински) за да ги следи своите соништа како текстописец во близина на Њујорк. Во пицеријата кадешто таа работи има ѕид покриен со автограми кадешто се потпишуваат вработените кога си одат,со надеж дека ќе бидат поуспешни, и Вајолет го додава нејзиниот на ѕидот.
Вајолет неуспешно повеќепати пробува незјината демо снимка да биде забележана од студијата за снимање. Една вечер таа пробува да биде забележана од агент во музичката индустрија. Барменот низ шега покажува накај Кевин О’донел (Адам Гарсија), убедувајќи ја дека тој е сопственикот на барот. Кога шегата е откриена, Вајолет мисли дека Кевин прави будала од неа. Со само неколку долари останати во нејзиниот џеб, откако нејзиниот апартман е ограбен,таа оди на вечера и забележува три девојки, Ками (Изабела Мико), Рејчел (Бриџит Мојнан) и Зои (Тајра Бенкс), расфрлувајќи се со стотиците долари бакшиш кои ги заработиле. По испитување, таа дознава дека тие работат во модерен бар наречен Coyote Ugly.
Таа се пронаоѓа во барот и ја убедува сопственичката Лил (Марија Бело) да ја викне на аудиција. Првата аудиција на Вајолет не помина добро; но по прекинување на тепачка помеѓу двајца муштерии, Лил се согласува да и понуди втора аудиција. На нејзината втора аудиција, Вајолет го полива со вода управникот на пожарната правејќи и штета на Лил од 250 долари. За да ја задржи нејзината работа таа мора да заработи 250 долари во една вечер. Кевин се појавува во барот за да и ја врати касетата на Вајолет, но завршува така што е продаден на аукција на една од девојките во барот. За да може да му се оддолжи на Кевин, Вајолет се согласува да оди на четири состаноци со него. Двајцата започнуваат врска.
Кевин се посветува себеси да и помогне на Вајолет да ја надмине тремата на сцена за да може да ја продаде својата музика. Се открива дека сценската трема Вајолет ја наследила од својата мајка, која исто така дошла во Њујорк за да стане пејачка. Исто така се открива дека Вајолет може да пее песни што не се нејзини. Ова го гледаме кога таа пее на шанкот во барот со цел да ги спаси Кеми и Рејчел кои пробуваат да прекинат тепачка помеѓу двајца муштерии.
Една вечер, еден гостин ја слика Вајолет среде секси движење полевајќи се со вода. Кога сликата ќе се појави во весник, татко и Вајолет ќе ја види и ќе и се налути. И покрај тоа таа продолжува да го следи својот сон, и настапува  во Bowery Ballroom на „вечер на отворен микрофон“ заедно со „Којотите“ од салонот „Coyote Ugly“, нејзиниот татко, најдобра пријателка и Кевин, сите собрани таму како морална поддршка.
Изведбата се развива прилично добро и таа конечно добива договор со продуцентска куќа. Филмот завршува во Coyote Ugly салонот со Лин Рајмс, како „Којот“, пеејќи ја песната на Вајолет. Додека нејзиниот татко и Кевин ја гледаат од публика, Вајолет и се придружува на Рајмс.
Наслов
Филмот бил заснован на една статија „Музата на барот Којот Агли“ во GQ од Елизабет Гилберт која работела како бармен во Ист Вилиџ. Барот кој се отворил во 1993 година, набрзо станал омилен кај хипстерите од Lower East Side.
Како што е споменато во филмот, жаргонскиот израз „агли којот“ се однесува на чувството на будење по помината ноќ и откривање на тоа дека твојата рака е под некој кој е многу физички одвратен и сам радо би си ја одгризал без да ја разбудиш личноста за да можеш да избегаш без да бидеш откриен. Којотите се познати по одгризување на екстремитети доколку се заглавени во стапица сè со цел да си го олеснат бегството.
Продукција
Кевин Смит, кој ја направил неодобрената преработка на сценариото, изјавил дека вкупно осум писатели работеле на сценариото додека Писателите на Сојузот на Америка таа заслуга и ја даваат само на Џина Вендкос, која ја напишала првата скица на сценариото, која според Смит, едвај наликува на конечниот филм.
Набрзо, пред продуцентите да решат да доделат улоги во најголем број на непознати глумци, главната улога на Вајолет Сенфорд и била понудена на поп пејачката Џесика Симпсон, која ја одбила.
Прием
Coyote Ugly во главно бил напаѓан од критичарите кои на него гледале како нешто повеќе од  изговор да ја прикаже сликата на „жешки ,секси девојки  како танцуваат во бар на натпревар на  мокри маички “. Дури и askmen.com признава дека додека „неверојатно привлечна“ жени „парадираат со тој факт“ во филмот, „тоа е се што е“. Читателите на AskMen.com сепак го оценуваат филмот како 88/100. Моментално, има 22% рејтинг на Rotten Tomatoes врз основа на 95 прегледи. Ви-Ејч-1 направи  извештај за појавувањето на Рајмс во филмот, изјавувајќи, „Рајмс која има само 17 години носела кожни панталони и тесен топ (горен дел) и дури и со лажна лична карта никогаш не би и било дозволено да влезе во било кој бар во Њујорк.
Неоценето издание
Во летото 2005 година, неоценето специјално издание на филмот (оригиналното издание било оценето PG-13 и скратената верзијаоценета со R) било издадено на ДВД. Во подолгата верзија се додадени отприлика шест минути повеќе од времетраењето на филмот, од кои повеќето се состојат од додатни кадри од „којотите“ како танцуваат на шанкот, и како Вајолет и Кеми (Изабела Мико) пробуваат различни облеки додека купуваат. Веројатно, најзначајните додатоци се продолжувањата на секс сцената помеѓу Вајолет и Кевин (Пајпер Перабо користела двојник за тело за повеќето од сцените), како и вклучувањето на додатната сцена која покажува како „Којотите“ победуваат на  софтбол натпреварот бидејќи Кеми му го одвлекува вниманието на фрлачот со соблекување. (Специјалните додатоци во продолжената ДВД верзија се идентични со оние од претходното ДВД издание.) Заработка Филмот започнува на четвртото место на Северно Американскиот бокс офис остварувајќи 17.3 милиони долари во викендот на премиерата веднаш зад Space Cowboys, Nutty Professor II: The Klumps and Hollow Man. Достигнува заработка од 60.7 милиони долари на домашен пазар и 53.2 милиони долари низ светот за вкупна заработка од 113.9 милиони долари ширум светот, станувајќи успех во кино салите.
Саундтрак
Саундтракот на филмот ги вклучува четирите песни на Вајолет од филмот, изведени од Лин Рајмс и напишани од Дајен Ворен како и неколку други неекслузивни песни од филмот. Достигнува златен статус за еден месец од неговото издавање на 1 Август 2000 година и платинест статус на 7 Ноември 2000 година. На 18 Април 2001 година саундракот бил сертифициран како двојно платинест и на 9 Јануари 2002 година бил сертифициран како трикратно платинест.
Саундтракот бил сертифициран четирикратно платинест на 22 Јули 2008 година и бил сертифициран петкратно платинест (500 000 парчиња) во Канада во 2002 година. Три сингла биле издадени од саундтракот, сите три на Лин Рајмс, "Can't Fight the Moonlight", кој достигнал златен статус и станал речиси инстант хит на радио листите и достигнал 11то место на The Billboard Hot 100,"But I Do Love You" и "The Right Kind of Wrong".
На 28 Јануари 2003 година следува вториот саундтрак,”More Music from Coyote Ugly”, со повеќе песни кои се појавуваат на филмот и ремикси на две песни на Рајмс. Иако Пајпер Перабо била способна да пее за нејзиниот лик, било решено Лин Рајмс да го позајми својот глас за пеењето на Вајолет, но сепак со намерно отстапување од нејзините вокални способности. Ова значи дека за време на краткото појавување на Лин во филмот, таа успешно пее дует со себеси.
Наше македонско (пиво)
Наше македонско — светло пиво, автентично подготвено според оригинален рецепт кое го произведува „Кожувчанка“ од Кавадарци.
Вукс
Пивото се одликува со специфична балансираност со пријатна горливост и вкус, што го зголемува уживањето. Ова премиум пиво се подготвува во најсовремени услови, во Македонска пивара, под компанијата со традиција од 1995 година, Кожувчанка од Кавадарци.
Пакувања
„Наше македонско пиво го има во РЕТ амбалажа од 1.5 литри и стаклена амбалажа од 0.33 и 0.5 л, како и пакување од 24*0.33 и 24*0.5л“.
Ингегерда Норвешка
Ингегерда Норвешка или Ингегерда Харалдсдотер ( Ingigerðr Haraldsdóttir , в. 1046 – в. 1120) била норвешка принцеза која со нејзините последователни бракови станала кралица на Данска и Шведска. Нејзини сопрузи биле Олаф I од Данска (починал во 1095 година) и Филип од Шведска (починал во 1118 година).
Биографија
Ингегерда аХаралдсдотер била ќерка на кралот Харалд Хардрада од Норвешка и Елисив од Киев, а со тоа и правнука на шведскиот крал Олоф Скоткоунг и внука на Јарослав Мудриот, Големиот кнез од Киев. Таа првпат се омажила за Олаф I од Данска, приближно во 1067 година, во брак договорен како дел од мировниот договор меѓу Данска и Норвешка; за дополнително зајакнување на сојузот, полусестрата на Олоф, Ингерид, се омажила за кралот Олав Кир, кој бил брат на кралицата Ингегерда. Ингегерда станала кралица на Данска кога Олоф станал крал во 1086 година.
По неговата смрт во 1095 година, кралицата отпатувала во Шведска, каде што се омажила за внукот на кралот Инге Постариот Филип во 1095 или 1096 година. Тој станал крал во 1105 година, правејќи ја кралица по втор пат. Нема познат проблем од вториот брак. Таа останала вдовица во 1118 година. Годините на нејзиното раѓање и смрт не се потврдени, но се знае дека таа го преживеала вториот брачен другар.
Железара (населба)
Железара — скопска населба во западниот дел на Општина Гази Баба. Наречена е според железарницата која се наоѓа во непосредна близина. Железара се граничи со Автокоманда на југ, на исток и североисток со железарницата Макстил, а на север со Бутел 2, додека на запад со Парк шумата Гази Баба.
Денови (филм)
Синопсис
Во филмот се прикажува еден ден во животот на една жена (ја игра Вујадиновиќ) која не успеала да го најде своето место во животот. Таа запаѓа во низа карактеристични состојби во кои се открива себеси, својот живот и судбината. Нејзиниот живот е огледало на нејзината осаменост. Таа среќава млад човек (го игра Самарџиќ) кој истиот ден ја добил веста дека татко му е на умирање. Тие го минуваат попладнето заедно, обидувајќи се да му дадат нова смисла на животот.
Собирен центар
„Собирен центар“ (српски: Сабирни центар) — југословенски филм од 1989 година во режија на Горан Марковиќ, кој е автор и на сценариото, заедно со Душан Ковачевиќ, засновано врз неговата истоимена книга.
Дејство
Еден стар археолог (го игра Раде Марковиќ) наоѓа римска надгробна плоча по која трагал цел живот. Плочата го покрива преминот од „овој“ во „оној“ свет. Кога се обидува да ја помрдне, професорот претрпува срцев удар и наскоро умира. Но, тој е мртов е само за околината, а всушност се наоѓа во некаква состојба помеѓу животот и смртта. Бидејќи е истовремено е жив и мртов, тој воспоставува врска помеѓу живите и мртвите. Така, мртвите, водени од желбата да ги видат своите роднини, се движат низ преминот што професорот го открил под римската надгробна плоча за да се сретнат со своите најблиски во „овој“ свет. Но, светот на живите не е таков како што го замислуваат мртвите.
Филотеј (охридски архиепископ)
Филотеј  бил православен свештеник и охридски архиепископ во период во 1714 до 1718 година.
Експлозивно оформување
Експлозивно оформување — металуршка техника во која се користи експлозивно полнење наместо удар или притисок, и во основа е многу поевтина од градење на доволно големи и задоволувачки преси со висок притисок, од друга страна пак, неизбежно е пакетната обработка, произведување на производите еден по еден и долго време за нивно подесување. Има неколку различни пристапи, еден од нив е да се стави метална плоча на калап, и просторот кој се вмешува да биде евакуиран со вакуумска пумпа, потоа да се постави целиот склоп од вода и да се детонира полнење на соодветна висина над плочата. За комплицирани форми, одвоен калап може да се користи за да се добие еден процес, форма што бара многу произведувачки чекори, или може да биде произведена на делови па да биде закована заедно со пропратен процес на заварување. Најчесто тоа е степен на калење од експлозивно-оформувачкиот процес, особено во мекиот челик. Машините можат да бидат направени од стаклени влакна за мали апликации, од бетон за големи делови со среден притисок или од разтеглив челик за добивање на голем притисок. Идеално е ако машината има поголема еластична моќност од материјалот кој се оформува, што претставува проблем бидејќи оваа техника најчесто се користи за тешко-обработливи материјали. Експлозивното оформување беше употребено во 1960 година за апликации во космичката индустрија, како што се деловите на разузнавачкиот авион СР-71 и други ракетни делови на Советската армија. Продолжи да се развива во Русија, и организирачките комитети како што е ЕПНМ(EPNM), почнаа да имаат многу членови од поранешната Советски Сојуз. Се покажа особено продуктивно за произведување на тешко-обработливи браздести делови кои во друг случај да бидат произведени потребно е создавање големи калапи кои ќе бидат многу поголеми од самиот краен производ. Друга примена на експлозивот во производството е ефектот на вретенесто полнење, со поставување на екслозивот да биде дирекно поврзан со обработувачкиот метал, ова беше користено за изработка на клишеа од тенко железо во далечните 1980-ти години. Исто така се користи и за изработка на различни воени делови и експлозивно-формирани проектили. Како на пример, производител на јахти кој го произведува телото на бродот користи бетонски базен во кој металниот калап е поставен, го полни базенот и го детонира експлозивот и произведува комплетна форма на тело на брод.
Хидрооформувањето е исплатлив начин на обработка и оформување на растегливи метали како што се алуминиумот и плехот во лесна категорија, кои по структура се тешко растегливи и цврсти делови. Најголема примена хидро-оформувањето има во автомобилската индустрија, што ја овозможува употребата на комплексните форми со примена на хидро-оформување да се направи поцврста, лесна и нееластична структура на школките за возилата. Оваа техника особено е популарна во индустријата за спортски автомобили но, исто така се применува и за изработка и оформување на алуминиумските на структурата на велосипедите.
Дроген
Дроген (Drogen) — општина во округот Алтенбург, во Тирингија, Германија, и припаѓа на општинската заедница со истото име.
Костен (Воденско)
Костен или Костино (Κόστεν)— поранешно село во Воденско, Егејска Македонија, на територијата на денешната општина Воден на Постолскиот округ во Централна Македонија, Грција.
Географија
Селото се наоѓало јужно од Теово и северозападно од Владово.
Дроген
Општински единици
Општината Дроген се состои од две единици: Дроген и Молис.
Костен (Воденско)
Историја
Костен било македонско село, распаднато на крајот на XIX век поради зулумите на разбојничките банди. Неговите жители се преселиле во Теово.
Дроген
Интересен факт
Дроген има необично име (неговото име значи дроги на германски), што предизвикува неговите улични знаци често да бидат подложни на кражби.
Холденштет
Холденштет е село и поранешна општина во округот Мансфелд-Зидхарц, во Саксонија-Анхалт, Германија. Од 1 јануари 2010, е дел од градот Алштет.
Миа Скарингер
Марија Елизабет „Миа“ Скарингер (родена на 4 октомври 1976 година) е шведска глумица и комичарка која двократен добитник на наградата Кристален. Нејзината прва телевизиска работа била во Вистина или предизвик на ЗТВ, каде ја запознала Клара Цимегрен. Скарингер и Зимергрен после тоа заедно ја воделе радио- емисијата Roll on. Дуото имало и свое комедиско шоу за скици на СВТ во Шведска, наречено Миа и Клара. Претставата била наградена со награда Кристален за најдобра комична емисија на телевизија и во 2008 и во 2009 година. Таа игра како Ана Свенсон во „Солсидан“ од 2010 година.
Ран живот
Скарингер сакала да биде глумица од четиригодишна возраст и станала активна во нејзиниот локален театар во Кристинехамн. Скарингер се опишува себеси како „мала девојка, прилично тешка и машкоданка како дете“. Таа во интервјуата раскажува дека страдала од нарушување во исхраната од осмо одделение до последната година на колеџ.
Други потфати
Во 1997 година, Скерингер се појавила на радио програмата Босанова на шведското радио П3 заедно со Клара Цимегрен. Тие исто така се придружиле на радио програмата Франк и Сомарсалва и нивната сопствена радио програма „Roll on“. Последната епизода била емитувана во јануари 2007 година.
После тоа, дуото започнало да работи на нивното прво хумористично шоу на телевизија, подоцна наречено Миа и Клара. Нивната премиерна епизода ја гледале 610.000 гледачи. Програмата продолжила, бидејќи сезоната 2 на Миа и Клара ја гледале повеќе од милион гледачи во просек за секоја епизода.
Личен живот
Скарингер има две деца, Алфред, роден 2000 година и Хели, роден 2003 година.
Во 2007 година, нејзиниот татко почина во сообраќајна несреќа. Според Скарингер, нејзиниот татко бил алкохоличар, но не бил пијан во моментот на несреќата.
Хубеј
Хубеи — покраина во Народна Република Кина, која е дел од регионот Централна Кина. Името на покраината значи „северно од езерото“, што се однесува на нејзината позиција северно од езерото Дунгтинг. Главен град на покраината е Вухан кој е политички, културен и економски центар на централна Кина.
Ќурќиевица (Марвинци)
Ќурќиевица — археолошко наоѓалиште во валандовското село Марвинци. Претставува некропола од железното време. Се наоѓа на источната периферија на селото, каде се откриени гробови со конструкција од камени плочи - тип циста, во кои биле најдени повеќе бронзени предмети карактеристични за постарата фаза на железното време. Наодите се чуваат во Музејот на Македонија во Скопје.
Јоасаф II (охридски архиепископ)
Јоасаф II бил православен свештеник и охридски архиепископ во период во 1719 до 1745 година.
Слубички Округ
Слубички Округ (powiat słubicki) — округ во Лубушкото Војводство, западна Полска. Созаден е на 1 јануари 1999 г. со управната реформа од претходната година. Најголем град и седиште е Слубице, сместен на 63 км југозападно од Гожув Вјелкополски и 79 км северозападно од Желона Гура. Покрај седиштето, во округот има уште три града: Жепин на 19 км источно, Ошно Лубуске на 25 км североисточно и Цибинка на 24 км југоисточно од Слубице.
Округот зафаќа површина од и во 2019 г. броел 47.018 жители. Најнаселено место е Слубице со 16.705 жители, а потоа Жепин со 6.529.
Соседни места
Слубичкиот Округ се граничи со Гожувскиот на север, Суленќинскиот на исток и Кросненскиот на југ. На запад се граничи со Германија (градот Франкфурт на Одра и окрузите Меркиш-Одерланд и Одра-Шпре).
Административна поделба
Округот се дели на пет општини од кои четири се градско-селски и една е селска. Тука се наведени надолно по бројот на жители во 2019 г.
Кинделбрик
Кинделбрик (Kindelbrück) — општина во округот Земерда, во сојузната покраина Тирингија, Германија. Се наоѓа на реката Випер, 12 километри северно од окружниот град Земерда.
Поранешните општини Билцингслебен, Фремштет и Канавурф биле припоени кон градот Кинделбрик на 1 јануари 2019 година. Со тоа, градот ги загубил дотогашните градски права.
Поранешниот град, но и денешната општина е административно седиште на истоимената општинска заедница.
Географија
Кинделбрик се наоѓа на реката Випер во Тириншката Котлина и е сместен во северниот дел на округот Земерда.
Општински единици
Кон општината Кинделбрик припаѓаат следниве единици:
Луковица (Берско)
Луковица или Ликовишта (Παλαιά Λυκόγιαννη, Палеа Ликоѓани, до 1926 г. Λυκοβίτσα, Ликовица ) — село во Берско, Егејска Македонија, дел од денешната Општина Бер, во Централна Македонија, Грција.
Географија и местоположба
Сместено е во Солунското Поле, на надморска височина од 25 метри. Селото е во непосредна близина на селата Света Марина и Јанчишта, северозападно од градот Бер и југоисточно од Негуш.
Историја
Уште од неговото основање, селото било населено со македонско население.
Димитар Мишев („La Macédoine et sa Population Chrétienne“) во 1905 година навел, исто така, дека во селото живеат 224 Македонци.
Населбата била преименувана по 1940 година и била поделена на две населби, Стара и Нова Луковица. Ова се случило поради носењето на грчки бегалски семејства, за кои била изградена нова населба јужно од старата.
Стопанство
Бидејќи лежи сред поле и располага со плодни обработливи површини кои се наводнуваат, селото е доста богато. Главни производи се овошјето (праски и јаболка), памук и пченица.
Население
По 1923 година, грчките власти тука населиле 65 бегалски семејства со вкупно 247 бегалци. Како мешана населба со македонско и грчко бегалско население, во 1928 година селото е забележано со 368 жители. Бидејќи грчките власти за бегалските семејства изградиле посебна населба во непосредна близина на старата и јужно од неа, во записот од 1940 година, па наваму, оваа населба се води како посебна и тоа како Нова Луковица, додека старата населба, за да се разликува од новата, била наречена Стара Луковица. Така, старата населба, за која станува збор и која е чисто македонска, во 1940 година е забележана со 186 жители, во 1951 година со 210, а во 1961 година со 224 жители. Во 1971 година поради помасовно иселување во поголемите градови, бројот на жители е намален на 134, во 1981 година повторно се зголемил на 206, а во 1991 година биле попишани 202 жители.
Според пописот во 2001 година, селото имало 122 жители. Според последниот попис во Грција од 2011 година, селото имало 161 жител.
Самоуправа и политика
Селото припаѓа на општинската единица Апостол Павле со седиште во селото Микрогуш, која припаѓа на поголемата општина Бер, во округот Иматија. Воедно, се наоѓа и во општинскиот оддел Луковица, во кој покрај Луковица се наоѓа и селото Нова Луковица.
Бугарски централен акционен комитет
Формирање на комитетот
Бугарскиот централен акционен комитет е формиран на 6 април 1941 година, а неговото седиште се наоѓало во Скопје. Негов претседател бил адвокатот Стефан Стефанов, а за секретар бил назначен Васил Хаџи-Кимов. Комитетот бил под покровителство на бугарската држава и бил создаден од страна на дел од македонската интелигенција која била вдаховена од бугарската идеја. Комитетот пред германските воени власти себеси се претставувал како единствен правен субјект сè до доаѓањето на новата бугарската власт. По Априлската војна на територијата на Вардарска Македонија се формираат останатите јадра на асоцијацијата кои се познати како Бугарски акциони комитети, составени од еден дел на македонското население кое било задоено од вековната бугарска пропаганда и група на бугарски граѓани со македонско потекло кои по окупацијата пристигнале во овој дел на Македонија. Официјално Комитетот започнал да егзистира по доаѓањето на бугарските власти на 13 април 1941 година. Еден дел од историчарите истакнуваат дека некој од македонските национални дејци како што се Панко Брашнаров, Страхил Гигов и Методија Шаторов - Шарло гледале со симпатии кон овие комитети.
Цел на комитетот
Комитетот бил формиран во деновите кога започнала Априлската војна и кога веќе било евидентно дека во Македонија ќе се воспостави нова бугарска власт. Комитетот имал две задачи, најпрво, да се созададат услови за доаѓањето на бугарските власти и војската во овој дел на Македонија и организирање на населението за свечен пречек на бугарските сили. Притоа комитетот успеал да привлече дел од македонското население кое одамна било задоено од бугарската пропаганда  Тој ja прифатил бугарската воjска како ослободителка од српскиот гнет,   меѓутоа комитетот се послужил и со старите пропагандни средстава како што биле паричните и другите надоместоци за лицата кој учествувале во пречекот на бугарската администрација. Со организирањето на населението за пречек на бугарските административни власти, требало пред светот да се покаже дека Бугарија, ослободила дел од својата територија и дека ја има поддршката на неселението на ново-анектираната територија, односно
Втората задача која е поврзана со првата, а тоа е ширење на бугарскиот национален дух меѓу Македонците, односно создвање на услови за трајна анексија на овој дел од Македонија и зацврстување на бугарската власт. Во тој дух Комитетот издавал и свој весник Македонија за ширење на своите пропагандни идеи.